recursal/SuperWikiNEXT-32B huggingface dataset:
**ல்** (About this soundல் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தாறாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "லகர மெய்" அல்லது "லகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இல்லன்னா" என வழங்குவர்.

"ல்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ல்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ல்** இடையின மெய் வகையைச் சேர்ந்தது. இவ்வெழுத்து, வல்லினம் பிறக்கும் மார்புக்கும், மெல்லினம் பிறக்கும் மூக்குக்கும் இடைப்பட்ட இடமான கழுத்தில் பிறப்பதால் இடையின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ய், ர், ல், வ், ழ், ள் ஆகிய ஆறும் ஓரினத்தைச் சேர்ந்தவையாகக் கொள்ளப்படுகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**பைமன்டைட்டு** (*Piemontite*) என்பது Ca2(Al,Mn3+,Fe3+)3(SiO4)(Si2O7)O(OH). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சுப் படிகத்திட்டத்தில் உருவாகும் சோரோசிலிக்கேட்டு வகைக் கனிமமாக இக்கனிமம் வகைப்படுத்தப்படுகிறது. எபிடோட்டு குழு வகையில் இடம்பெற்றுள்ள தனிமங்களில் பைமன்டைட்டு கனிமமும் ஒர் உறுப்பினராகும். 
சிவப்பும் செம்பழுப்பும் கலந்த வண்ணத்தில் அல்லது கருஞ்சிவப்பு வண்ணம் கொண்டதாக பைமன்டைட்டு தோன்றுகிறது. கணாணாடி போல பளபளப்பை வெளிபடுத்துகிறது. 
இத்தாலி நாட்டிலுள்ள ஆசுட்டா சமவெளி மண்டலத்தின் செயிண்ட்-மார்செல் நகரில் அமைந்துள்ள பிரபோர்னாசு சுரங்கத்தில் முதன் முதலாக இக்கனிமம் கண்டறியப்பட்டது. 

கிரீன்சிசுட்டு, ஆம்பிபோலைட்டு போன்ற உருமாற்றத் தோற்றம் கொண்ட உருமாறிய பாறைகளிலும், உருமாறிய எரிமலைப் பாறைகளின் தாழ்வெப்பநிலை நீர்வெப்ப நரம்புகளிலும் பைமன்டைட்டு காணப்படுகிறது. மாங்கனீசு கனிமத்தின் உருமாற்ற தொடுகைப் பாறைகளிலும் இக்கனிமம் காணப்படுகிறது.எபிடோட்டு, திரெமோலைட்டு, கிலாவ்கோபேன், ஆர்த்தோகிளேசு, குவார்ட்சு மற்றும் கால்சைட்டு போன்ற கனிமங்கள் பைமன்டைட்டுடன் பெரும்பாலும் கலந்து காணப்படுகின்றன. 

தென் ஆப்பிரிக்காவில் கிடைத்த குவார்ட்சின் மீது பைமன்டைட்டு. அளவு: 7.1 x 3.0 x 2.6 cm.

மேற்கோள்கள்
-----------

1. 1 2 3  Handbook of Mineralogy
2. ↑  Webmineral.com website
3. 1 2 3 4  Mindat reference page for Piemontite
**தேசிய பஞ்சாயத்து ராஜ் நாள்** (*National Panchayati Raj Day*) என்பது ஆண்டுதோறும் ஏப்ரல் 24 ஆம் நாளன்று இந்தியாவில் கொண்டாடப்படும் ஒரு தேசிய நாளாகும். இக்கொண்டாட்டத்தை பஞ்சாயத்து இராச்சிய அமைச்சு முன்னெடுத்து வருகிறது.

பஞ்சாயத்து ராஜ் சட்டத்தை முன்னாள் இந்திய பிரதமர் ராஜிவ் காந்தி கொண்டுவந்தார். 1992 ஆம் ஆண்டு ஏப்ரல் 24 ஆம் நாள் இச்சட்டம் கொண்டுவரப்பட்டது. பஞ்சாயத்து ராஜின் நோக்கம் அதிகாரத்தைப் பரவலாக்குவது. மக்கள் ஆளும் பஞ்சாயத்து அமைப்புகள் அனைத்துமே மிக வலிமையானவை. இதன் மூலம் தேர்ந்தெடுக்கப்பட்ட மக்கள் பிரதிநிதிகள், தாங்களே நிர்வாகம் செய்யும் உரிமையை பெறுகிறார்கள். அரசு அதிகாரத்தை மக்களால் தேர்ந்தெடுக்கப்பட்ட பஞ்சாயத்து அமைப்புகளுக்கு பரவலாக்கவும், மக்கள் கிராம அளவில் தாங்களே நிர்வாகத்தை நடத்துவதற்கான உரிமை வார்த்தையளவில் இல்லாமல் உண்மையாக நடைமுறைப்படுத்த வேண்டியுள்ளது. மத்திய, மாநில அரசுகளின் அதிகாரிகள் தங்கள் அதிகாரத்தை குறைத்துக்கொண்டு உள்ளாட்சி அமைப்புகளுடன், அதிகாரத்தை பகிர்ந்துகொள்வது அவசியமாக உள்ளது. பஞ்சாயத்துகள் வலுவாக இருந்தால்தான் அரசு நிர்வாகம் சிறப்பாக செயல்படும். இத்தினத்தில் சிறந்த பஞ்சாயத்து தலைவருக்கான விருது வழங்கப்படுகிறது.

மேற்கோள்கள்
-----------

1. ↑  *PM Modi to address conference on National Panchayati Raj Day*, Zee News, 24-04-2015, 25-04-2015 அன்று பார்க்கப்பட்டது Check date values in: `|accessdate=, |date=` (உதவி)
2. ↑  "PM Modi to address conference on National Panchayati Raj Day". Yahoo News. 24-04-2015.. பார்த்த நாள்: 25-04-2015.
தோரோங் லா கணவாய்
**தோரோங் லா கணவாய்** (Thorong La Pass) என்பது 5,416 மீட்டர்கள் (17,769 அடிகள் ) உயரத்தில் இமயமலைத் தொடரில்  நேபாள நாட்டில் அமைந்துள்ள ஒரு கணவாய். உள்ளூர் வணிகர்கள் அடிக்கடி பயன்படுத்தும் இந்தக் கணவாய் மனாங் மற்றும் ராணிபெளவா சிற்றூர்களை இணைக்கிறது.

காலநிலை
-------

இதன் மேற்குப் பக்கம் கிழக்குப் பக்கத்தைவிட வறட்சியாகக் காணப்படுகிறது. மேற்குப் பகுதியில் இயற்கையாய் வளரும் தாவரங்கள் எதுவும் இல்லை. ஆனால் கிழக்குப் பகுதியான மனாங் கிராமத்தில் தாவரங்கள் வளருவதற்கான சூழல் நிலவுகிறது.

சுற்றுலா
--------

அன்னபூர்ணா மலைவலப் பகுதியின் உயரமான இடம் இதுவாகும். இங்கு மலையேற்றம் செய்பவர்கள் அதிகம் வருகின்றனர். மார்ச், ஏப்ரல் மற்றும் அக்டோபர், நவம்பர் மாதங்களில் மலையேறுவதற்கான சாதகமான சூழ்நிலை நிலவுகிறது. குளிர்காலத்தில் இந்த இடத்தைக் கடப்பது அபாயகரமான ஒன்று. எளிமையானது பாதுகாப்பானது என்ற காரணங்களால் அதிகமான சுற்றுலாப் பயணிகள் கிழக்கிலிருந்து மேற்கு நோக்கி இந்தக் கணவாயைக் கடக்கின்றனர். அக்டோபர் மற்றும் நவம்பர் மாதங்களில் மலையேறச் செல்பவர்கள் இதை சூரிய உதயத்திற்கு ஐந்து மணிநேரம் முன்பாகவே கடக்கின்றனர். ஏனெனில் இந்த மாதங்களில் சூரிய உதயத்திற்குப் பின் கடுமையான காற்று வீசுகிறது.

சான்றுகள்
---------

1. ↑  Bindloss, Joe (1 October 2014). "Trekking Nepal's most hair-raising passes". *Lonely Planet*. 2021-01-06 அன்று பார்க்கப்பட்டது.
கொந்தௌஜம் இலாய்ரெம்பி ஜி குபாம் அல்லது **கொந்தூஜம் லைரெம்பி கோயில்** என்பது புனித ஆலமரத்தில் மூன்று ஆயிரம் ஆண்டுகள் குடி கொண்டுள்ள பழமையான பழங்கால புனித ஆலயம் ஆகும். இது உமாங் லாய் தேவியின் "கொந்தௌஜம் தம்பா லைரெம்பி", சோரரனின் துணைவியார், மணிப்பூரி புராணங்களில் வான கடவுள் மற்றும் சனமிகம் (மணிப்பூரி மதம்) ஆகியவற்றின் முழுமையான தங்குமிடமாகும். இந்த கோயில் மணிப்பூரின் மேற்கு இம்பால் மாவட்டத்திலுள்ள கொந்தூஜம் என்ற கிராமத்தில் அமைந்துள்ளது. [1] [2] [3] [4]

இக்கோயில் ஆலமரம் உலகின் மிகப் பழமையான ஒன்றாகும்.

மரபு
----

கோயில் வளாகத்தில் நுழைய தாயும், குழந்தைகள் மட்டுமே அனுமதிக்கப்படுகிறது. ஏனென்றால் இங்குள்ள தெய்வம் மணிப்பூரி புராணங்களின்படி வான் கடவுளான சோரரனால் பிரிக்கப்பட்டு தனது மகன் **கோரிபாபாவை** விட்டு வெளியேறியது. [5]

ஈர்ப்புகள்
----------

* வரலாற்று தளமான இந்தப்பகுதியில் கிடைத்துள்ள பண்டைய மணிப்புரியத்தில் எழுதப்பட்ட பண்டைய கல் கல்வெட்டுகள் கிடைத்துள்ளன. அவை இன்றும் எந்த நிபுணர்களாலும் படிக்க முடியவில்லை.
* டிராகன் வடிவத்தில் நன்கு கட்டமைக்கப்பட்ட இரண்டு பழங்கால கல் டிராகன் படகுகள் ஆலமர வளாகத்தில் நிறுவப்பட்டுள்ளன.
* மேலும், இங்குள்ள மற்ற ஆலமரங்களும் ஒரே மரத்தின் வேரிலிருந்து தோன்றியவை.
* சுமார் மூன்று ஆயிரம் ஆண்டுகள் பழமையான பண்டைய ஆலமரத்துக்கு அருகில் ஒரு சிறிய நீரோடை ஓடிக்கொண்டிருக்கிறது.

மேலும் காண்க
------------

* இயாங்தாங் இலாய்ரெம்பி கோயில்
* சனமாகி கோயில்
* சனமாகி கியோங் கோயில்
* கௌப்ரு மலை
* தங்ஜிங் மலை

மேற்கோள்கள்
-----------

1. ↑
2. ↑
3. ↑
4. ↑
5. ↑
யூத தொழுகைக் கூடத்தில் வைக்கப்பட்டுள்ள தோரா
**தோரா** (ஆங்கில உச்சரிப்பு: /ˈtɔːrə/; எபிரேயம்: תּוֹרָה‎‎, "அறிவுறுத்தல்", "படிப்பிணை") என்பது யூத விவிலியத்தின் முதல் ஐந்து நூல்களைக் குறிக்கும். எபிரேயத்திலுள்ள முதல் ஐந்து நூல்களும் அவற்றின் முதல் சொற்றொடர்கள் மூலம் அழைக்கப்படுகின்றன. அவையாவன: பெரசிட் ("ஆரம்பத்தில்", தொடக்க நூல்), சேமோட் ("பெயர்கள்", விடுதலைப் பயணம்), வயீக்ரா, ("அவர் அழைத்தார்", லேவியர்)), பமிட்பார், ("பாலைவனத்தில்", எண்ணிக்கை, மற்றும் டெவரிம், ("வார்த்தைகள்", இணைச் சட்டம்). யூத போதக இலக்கியத்தில் தோரா எனும் பதம் முதல் ஐந்து நூல்களைக் குறிக்கின்றது. தோராவானது எழுதப்பட்ட தோரா, பேசப்பட்ட தோரா என நோக்கப்படுகின்றது. பேசப்பட்ட தோரா பாரம்பரிய பொருள் விளக்கத்தையும், தலைமுறையிலிருந்து தலைமுறைக்கு வாய்வழி பேச்சாக கடத்தப்பட்டு, விரிவாக்கப்பட்டு எழுதப்பட்டவையாகும். இது தல்மூத்(תַּלְמוּד), மிட்ராஸ்(מדרש‎) என இப்போது நூல் வடிவில் காணப்படுகின்றது.

யூத பாரம்பரியத்தின்படி, தோராவில் காணப்படும் எழுதப்பட்ட, வாய்வழி மொழியிலான எல்லா சட்டங்களும், கடவுளால் மோசேக்கு, சில சீனாய் மலையில் வைத்தும், சில பாலைவன கூடாரத்தில் வைத்தும் கொடுக்கப்பட்டன. இந்த படிப்பிணைகள் எல்லாம் பின்னர் தொகுக்கப்பட்டு மோசேயினால் எழுதப்பட்டன. அதுவே இன்றுள்ள தோரா. மத்தியகால யூத தியானவியலின்படி, உலக உருவாக்கத்திற்கு முன்பே தோரா உருவாக்கப்பட்டது என்றும், படைத்தலுக்கான நீல அச்சுப்படியாக அது பாவிக்கப்பட்டது என்றும் கூறுகின்றது. பாபிலோனிய நாடுகடத்தல் காலத்தில் (கி.மு. 600) அந்நூல்கள் எழுதப்பட்டு, பாரசீக காலத்தில் (கி.மு. 400) நிறைவுற்றன என இன்றுள்ள பல வேதாகம ஆய்வாளர்கள் நம்புகின்றனர்.

குறிப்புகள்
-----------

1. ↑  Chaim Miller *The Gutnick Edition Chumash - the Book of Leviticus* Page 1 2005 "... Vayikra means "He called," as in the opening verse of our Parsha, "He called to Moshe." "
2. ↑  Birnbaum (1979), p. 630
3. ↑  Vol. 11 Trumah Section 61
4. ↑  page 1, Blenkinsopp, Joseph (1992). *The Pentateuch: An introduction to the first five books of the Bible*. Anchor Bible Reference Library. New York: Doubleday. பன்னாட்டுத் தரப்புத்தக எண்:0-385-41207-X. .
**மயிலை எழுத்துரு** தமிழ் எழுத்துக்களை இணையத்திலும் மின் ஆவணங்களிலும் தோன்றச்செய்வதற்கென உருவாக்கப்பட்ட ஆரம்பகால எழுத்துருக்களுள் ஒன்றாகும்.

இது முனைவர் கே. கல்யாணசுந்தரம் அவர்களால் 1993ம் ஆண்டளவில் உருவாக்கப்பட்டது. இவ்வெழுத்துரு 7 பிட் அடிப்படையில் அமைந்த ஒற்றைமொழி எழுத்துருவாகும். 127 இடங்களில் அத்தனை தமிழ் எழுத்துக்களையும் பயன்படுத்தக்கூடியவாறு இவ்வெழுத்துரு வடிவமைக்கப்பட்டிருந்தது.

  

இவ்வெழுத்துரு மைக்ரோசொஃப்ட் இன்டோஸ் 3.x, 95, NT ஆகியவற்றுக்கெனவும் மாக்கின்டோஷ் இயங்குதளத்திற்கெனவும் தனித்தனியான பதிப்புக்களாக தரவிறக்கத்துக்கு வெளியிடப்பட்டது. பிற்பட்ட காலங்களில் பிட்மப் (Bitmap) எழுத்துக்களாக யுனிக்ஸ் இயங்குதளங்களுக்கெனவும் வெளியிடப்பட்டது. 

தனிப்பட்ட, இலாப நோக்கற்ற பயன்பாடுகளுக்கு இலவசமாக இவ்வெழுத்துருவினைத் தரவிறக்கிப் பயன்படுத்த அனுமதி வழங்கப்பட்டுள்ளது.

எழுத்துரு வடிவம்
----------------

மயிலை எழுத்துருவின் வடிவத்தைக்காட்டும் உரைப்பகுதியின் படம் இதுவாகும்.

விசைப்பலகைத் தளக்கோலம்
----------------------

மயிலை எழுத்துரு ஆங்கில ஒலியியல் முறையில் தமிழைத் தட்டெழுதத்தக்க வகையில் ஒழுங்கமைக்கப்பட்டிருந்தது. மயிலை ஒலியியல் வடிவத்தைக் கீழ்வரும் படம் விளக்குகிறது.

வெளி இணைப்புக்கள்
-----------------

* மயிலை எழுத்துரு வலைமனை -(ஆங்கில மொழியில்)
**கோ. பழனிச்சாமி** (*G. Palanisamy*)(பிறப்பு 1 சூலை 1948) இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1989, 1991, 1996 2001ஆம் ஆண்டுகளில் நடைபெற்ற தமிழ்நாடு சட்டப்பேரவைத் தேர்தல்களில் திருத்துறைப்பூண்டி சட்டமன்றத் தொகுதியிலிருந்து இந்தியப் பொதுவுடைமைக் கட்சியின் வேட்பாளராக போட்டியிட்டுத் தமிழ்நாடு சட்டமன்றத்துக்குத் தேர்ந்தெடுக்கப்பட்டார். இந்தத் தொகுதி பட்டியலினத்தைச் சார்ந்தவர்களுக்காக ஒதுக்கப்பட்ட தொகுதியாகும்.

2011ஆம் ஆண்டு சட்டமன்றத் தேர்தலின் போது இந்தியப் பொதுவுடைமைக் கட்சியின் துணைச் செயலாளராக இருந்தார்.அனைத்திந்திய அண்ணா திராவிட முன்னேற்றக் கழகத்துடன் தேர்தல் ஒப்பந்தம் முறிவடைந்ததைத் தொடர்ந்து இந்திய பொதுவுடைமைக் கட்சியுடன் (மார்க்சிஸ்ட்) கூட்டணியில் இருந்த போது 2014ஆம் ஆண்டு இந்திய பொதுத் தேர்தலில் நாகப்பட்டினம் மக்களவை தொகுதியில் போட்டியிட்டார். இந்தத் தொகுதியில் அதிமுக வெற்றி பெற்றது.

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  1991 Tamil Nadu Election Results, Election Commission of India
3. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. p. 9. 2017-05-06 அன்று பார்க்கப்பட்டது.
4. ↑  2001 Tamil Nadu Election Results, Election Commission of India
5. ↑  Rajaram, R. (23 March 2011). "CPI releases list of 10 candidates". *The Hindu*.. பார்த்த நாள்: 2017-05-10.
6. ↑  2001 Tamil Nadu Election Results, Election Commission of India
7. ↑  "Lok Sabha elections 2014 results: Landslide victory for AIADMK in Tamil Nadu". *The Times of India*. 16 May 2014.. பார்த்த நாள்: 2017-05-10.
**சிவலோகம்** என்பது இந்து தொன்மவியலின் அடிப்படையில் சிவபெருமானின் வசிப்பிடமாகவும், சைவ சமயத்தில் முக்தியின் குறியீட்டுச் சொல்லாகவும் பொருள்கொள்ளப்படுகிறது. இங்கு சிவபெருமான் தனது மனைவியான பார்வதி தேவியுடனும், மகன்களான முருகன், பிள்ளையாரோடு வசிப்பதாக இந்துக்கள் நம்புகின்றனர்.

முக்தியைக் குறிக்க
------------------

சிவனடியார்கள் இறந்தபின்பு சிவபெருமானின் திருவடியை அடைவதாகவும், சிவலோகத்தில் கணங்களில் ஒருவராய் மாறுவதாகவும் நம்பிக்கையாகும். இதனால் இறந்தோர்களை சைவர்கள் சிவகதி அடைந்தோர், சிவலோகம் அடைந்தோர் என்று குறிப்பிடுகின்றனர்.

வழக்கத்தில் இறந்தோர்களை சிவலோகம் என்பது சிவனின் இருப்பிடமாக மட்டுமல்லாமல், இறந்தோர்களுக்கான இடமாகவும் குறிப்பிடப்படுகிறது. 

சைவ நால்வர்களில் ஒருவரான சுந்தரர் வெள்ளையானை ஏறி சிவலோகம் அடைந்தார். 

மன்னன் வரகுணபாண்டியனுக்கு சிவலோகம் காட்டப்பட்டதாக திருவிளையாடல் புராணம் விவரித்துள்ளது,

சிவலோகம் பற்றி இலக்கியங்களில்
-----------------------------

அபிராமி அந்தாதியில் சிவபெருமானோடு துணையாக ஆடும் அபிராமியை வழிபட்டால் சிவலோகம் கிடைக்கும் என்று விளக்கப்படுள்ளது.

மேற்கோள்கள்
-----------

1. ↑
2. ↑
3. ↑  சொல்லும் பொருளும் என நடம் ஆடும் துணைவருடன்
புல்லும் பரிமள பூங்கொடியே நின் புதுமலர்த்தாள்
அல்லும் பகலும் தொழும் அவர்க்கே அழியா அரசும்
செல்லும் தவநெறியும் சிவலோகமும் சித்திக்குமே பாடல் எண் :28
**விசாகதத்தன்** (Vishakhadatta) (சமக்கிருதம்: विशाखदत्त) சமசுகிருத மொழி கவிஞரும், நாடக எழுத்தாளரும் ஆவார். இவரைப் பற்றிய குறிப்புகள் சிறிதளவே வரலாற்று நூல்களில் கிடைக்கிறது. விசாகத்தன், குப்தப் பேரரசின் காலத்தவர் எனக் கருதப்படுகிறது. 
விசாகதத்தர் இயற்றிய முத்ரா ராக்ஷஸம்  மற்றும் தேவிசந்திரகுப்தம் அரசியல் வரலாற்று நாடக நூல்கள் புகழ்பெற்றது. 

 முத்திரா ராட்சசம் எனும் நாடக நூலை, 1950 ஆம் ஆண்டில் இ. கே. நடேசசர்மா என்பவரால் தமிழில் மொழிபெயர்க்கப்பட்டு உலகத் தமிழாராய்ச்சி நிறுவனத்தால் வெளியிடப்பட்டது. இதன் மறுபதிப்பு 2000 ஆம் ஆண்டில் வெளிவந்தது.பரிதிமாற் கலைஞர் எனும் வி. கோ. சூரியநாராயண சாஸ்திரியார், இந்நூலை தமிழில் **முத்திராராட்சம்** எனும் தலைப்பில் மொழிபெயர்த்துள்ளார்.

ஆங்கில மொழி பெயர்ப்பு
---------------------

**கிலே சமசுகிருத நூலகம்**, முத்திரா ராட்சம் நூலை, குஜராத்தி மொழியிலிருந்து, ஆங்கில மொழியில் *இராட்சசனின் மோதிரம்* எனும் தலைப்பில் மொழிபெயர்த்துள்ளது.

மேற்கோள்கள்
-----------

1. ↑  Ranajit Pal, "Non-Jonesian Indology and Alexander", New Delhi,2002, p. 48.
2. ↑  Mudrarakshasa
3. ↑  விருபாவில் இந்நூலின் தமிழ் மொழிபெயர்ப்பு பற்றிய தகவல்
4. ↑  முத்திராராட்சசம்

வெளி இணைப்புகள்
---------------

* Clay Sanskrit Library – அதிகாரப்பூர்வ இணைய தளம் பரணிடப்பட்டது 2019-07-07 at the வந்தவழி இயந்திரம்
**விசாகப்பட்டினம் மாவட்டம்** (**Vizagapatam District**) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இது 44,600 சதுர கிலோமீட்டர்கள் (17,222 sq mi) பரப்பளவு கொண்டதாகவும், நிர்வாகரீதியாக 22 வட்டங்களாக பிரிக்கப்பட்டிருந்தது.

வரலாறு
------

*விசாகப்பட்டினம் ஹில் டிராக்ஸ் ஏஜன்சி*யையும் உள்ளடக்கிய விசாகப்பட்டினம் மாவட்டமானது 1936இல் ஒரிசா மாகாணம் உருவாகும்வரை, பிரித்தானிய இந்தியாவின் பெரிய மாவட்டமாக இருந்தது. இந்த மாவட்டமானது தற்காலத்திய ஆந்திரப் பிரதேசத்துக்கு உட்பட்ட விசாகப்பட்டினம் மாவட்டம், விசயநகர மாவட்டம் மற்றும் தற்கால ஓடிசாவுக்கு உட்பட்ட கோராபுட் மாவட்டம், மால்கான்கிரி மாவட்டம், நபரங்குபூர் மாவட்டம் , ராயகடா மாவட்டம் ஆகிய மாவட்டங்களை உள்ளடக்கியதாக இருந்தது. மேலும் இந்த மாவட்டத்தின் ஒரு பகுதியாக ஸ்ரீகாகுலத்தின் ஒரு பகுதியும் இருந்தது. இந்த மாவட்டத்தின் தலைமையகமாக விசாகப்பட்டினம் நகரம் இருந்தது.

வட்டங்கள்
---------

விசாகப்பட்டினம் மாவட்டமானது 22 வட்டங்களாக பிரிக்கப்பட்டிருந்தது. 

* கோராபுட் ஏஜன்சி (பரப்பு: 1,740 சதுர கிலோமீட்டர்கள் (671 sq mi)  ; தலைமையகம்: கோராபுட்)
* நவ்ரங்காப்பூர் ஏஜென்சி (பரப்பு: 5,630 சதுர கிலோமீட்டர்கள் (2,172 sq mi)  ; தலைமையகம்: நவ்ரங்காப்பூர்)

மேற்கோள்கள்
-----------
**இர்வின் ரோமெல்** (Erwin Johannes Eugen Rommel, 1891,நவம்பர் 15 – 1944,அக்டோபர் 14) 'பாலைவன நரி' என அழைக்கப்பட்டவர். இரண்டாம் உலகப் போரில் ஜெர்மானியப் படையில் பீல்டு மார்ஷல் என்ற பதவியில் இருந்தவர்.

இளமை
----

ஜெர்மனியிலுள்ள சுவாபியா என்னுமிடத்தில் கி.பி. 1891 - ஆம் ஆண்டு நவம்பர் 15 - ஆம் நாள் பிறந்தவர் இர்வின் ரோமெல். ஸ்டுட்கார்ட் என்னும் நகரத்திலிருந்த இராணுவப் பயிற்சிப் பள்ளியில் பயின்றார். 1910 - ஆம் ஆண்டு ஜெர்மனி படையில் சேர்ந்தார். முதல் உலகப்போரில் பங்கேற்று பதவி உயர்வு பெற்று படையின் துணைத்தலைவராக உயர்ந்தார். போருக்கு பின் நாஜிக் கட்சியில் சேர்ந்து பணியாற்றினார். பின்னர், போட்ஸ்டாம் போர்க் கல்லூரியில் ஆசிரியராக பணியாற்றினார். இரண்டாம் உலகப்போர் தொடங்கியபோது அரசின் ஆணையை ஏற்று ஆசிரியர் பணியைத் துறந்து பிரான்ஸ், ஆஸ்திரியா, போலந்து நாடுகளில் முக்கிய ராணுவப் பொறுப்புகளை ஏற்றார்.

இரண்டாம் உலகப் போர்
-------------------

வட ஆப்பிரிக்க போர் முனைகளில் தொடர்ந்து பின்னடைவைச் சந்தித்து வந்த இத்தாலி படையினருக்குத் துணையாக ஜெர்மானியப் படைகளின் தலைவராக 1941 -ஆம் ஆண்டு பொறுப்பேற்றார். டாங்கிப் படைகளைக் கொண்டு போர் செய்வதில் ரோமெல் தனித்திறமையை வெளிப்படுத்தினார். 1942 - ஆம் ஆண்டு மே மாதத்தில் ஆங்கிலப் படைகளை எகிப்தின் அல் அலாமீன் பகுதியிருந்து விரட்டியடித்தார்.

பின்னர் ரோமல் தலைமையிலான படைகள் எகிப்திலிருந்து விரட்டப்பட்ட போது, இவர் படைகளுடன் துனீஷியாவுக்குத் தப்பிச் சென்றார். இவரை நேசப் படையினர் பாலைநிலக் குள்ளநரி என்று வர்ணித்தனர். வட ஆப்பிரிக்காவில் ஜெர்மனி தோற்பது உறுதியான போது 1943 - ஆம் ஆண்டு ஹிட்லரின் ஆணைபடி இவர் பெர்லின் திரும்பினார். சிறிது காலம் இத்தாலியில் அச்சு நாடுகளின் படைகளுக்கு தலைமை தாங்கினார். பிரான்சின் நார்மாண்டி கடற்கரையில் நடைபெற்ற போரில் படுகாயமடைந்தார். ஜெர்மனி தொடர்ந்து போரில் ஈடுபடுவதால் பயனில்லை என்று ஹிட்லரிடம் தொடர்ந்து அறிவுறுத்தி வந்தார்.

இறுதிக்காலம்
------------

1944 - ஆம் ஆண்டு ஜூலை மாதம் ஹிட்லரை கொலைசெய்ய சதி செய்ததாக இவர் மீது குற்றம் சாட்டப்பட்டது. விசாரணைக்கு உடன்பட வேண்டும் அல்லது நஞ்சுண்டு சாக வேண்டும் என்ற ஆணையைத் தொடர்ந்து, நஞ்சு உண்டு மரணமடைந்தார்.

மேற்கோள்கள்
-----------

1. ↑
**மாறன் கிளவி மணிமாலை**  என்னும் நூல் 16 ஆம் உரைநூலில் உரைநூலில் பாடல் எடுத்துக்காட்டுடன் குறிப்பிடப்பட்ட நூல்களில் ஒன்று. களவியற் காரிகை என்னும் நூல் 14 ஆம் நூற்றாண்டில் தோன்றியது. இதற்கு 16 ஆம் நூற்றாண்டில் எழுதப்பட்டுள்ள உரையில் இந்த நூல் பற்றிய செய்தி உள்ளது. களவிவியல் காரிகை உரையில் 'மூன்று கிளவிகள்' என்னும் தொடரால் மூன்று நூல்கள் குறிப்பிடப்பட்டுள்ளன. அவை **கிளவி-விளக்கம், கிளவித்தெளிவு, கிளவிமாலை** என்னும் நூல்கள். இவை மூன்றும் மூன்று வெண்பாவால் குறிப்பிடப்பட்டுள்ளன. கிளவிமாலைப் பாடல்கள் என நான்கு பாடல்கள் மேற்கோள் பாடல்களாகத் தரப்பட்டுள்ளன. அற்றுள் இரண்டு பாடல்கள் வருமாறு:

பாடல்
-----

விரியும் களப முலையும் புன் மூரலும் வேயும் முத்திக்
கழியும் முரோம ஒழுக்கும் கண்டேம் வண்டு சூழ்ந்து செந்தேன்
வழியும் திரு**மணி மாலைப் பிரான்** வெற்பில் வங்ஙி செவ்வாய்
பொழியுந்துணை நெஞ்சமே செவிக்கே என்று மூழ்குவதே
இடிக்கும் கடகயிற்றான் **சடகோபன்** இயல் இசையாய்
வடிக்கும் தமிழ்மறை பாடிய **மாறன்** மணிவரைமேல்
நடிக்கும் களிமயிலே வருந்தேல் நுமர் நல் வரைப் பூங்-
கொடிக்கும் கொழுகொம்பரா பெயர் மாடக் கொடிக் கழையே 
நம்மாழ்வார் மாறன், சடகோபன் என்னும் பெயர்களாலும் அழைக்கப்படுபவர். இவரது திருவாய்மொழி இங்கு **மாறன் கிளவி** என்னும் பெயரால் குறிப்பிடப்படுகிறது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 81.
2. ↑  பொருள்நோக்கில் சொற்பிரிப்பு செய்யப்பட்டது
3. ↑  மாறன் = நம்மாழ்வார்
4. ↑  இவை கட்டளைக் கலித்துறை யாப்பால் அமைந்த பாடல்கள்
பெங்களூரில் உள்ள கோட்டை வெங்கடரமணா கோயிலின் *கோபுரம்* மற்றும் *விமானம்* 
 கோட்டை வெங்கடரமணா கோவிலில் உள்ள ஒரு சன்னதிக்கு மேல் அமைந்துள்ள *விமானம்* (கோபுரம்) 
**கோட்டை வெங்கடரமணா கோயில்** இந்தியாவின் பெங்களூரு கிருஷ்ணராஜேந்திர சாலையில் அமைந்துள்ள ஒரு இந்து கோவிலாகும். இது வெங்கடேஸ்வரர் கடவுளுக்கு அர்ப்பணிக்கப்பட்டுள்ளது. இக் கோயிலின் அமைப்பு, திராவிட பாணி, விஜயநகர காலத்திய கட்டிடக்கலை பாணியைப் பின்பற்றி 1689 ஆம் ஆண்டு கட்டப்பட்டுள்ளது. இக்கோயிலை, அப்போதைய மைசூர் ஆட்சியாளராக இருந்த சிக்க தேவராச உடையார் கட்டியுள்ளார்.

கோயில் திட்டம்
--------------

17 ஆம் நூற்றாண்டின் பிற்பகுதியில் வெங்கடரமணா கோயில் பழைய கோட்டையின் அருகே இருந்தது. ("கோட்டை" என்பது கன்னட மொழியில் "*கோட்" என அழைக்கப்படுகிறது.* ) இது, ஒரு காலத்தில் மைசூர் வோடியார் அரச குடும்பத்தின் வசிப்பிடமாக இருந்தது. பின்னர் மைசூர் இராச்சியத்தின் பிற்கால ஆட்சியாளரான திப்பு சுல்தானின் அரண்மனையாக மாறியது.  இக் கோயிலின் ஒரு கருவறை மைய மண்டபத்துடன் இணைக்கப்பட்டுள்ளது. இதன், முன் கூடம் , கருவறை ஆகியவற்றின் சுவர்களில் ஓவியங்கள் காணப்படவில்லை. ஆனால் கருவறையில் உறைந்திருக்கும் தெய்வ சிற்பங்களின் வரிசைக்கு ஏற்றாற்போல், ஒட்டுமொத்தமாக கோயில் மிதமான அலங்கார வேலைகளை வெளிப்படுத்துகிறது. மைசூரில் உள்ள அரண்மனை வளாகத்திற்குள் உள்ள கோயில்களில் பயன்படுத்தப்படும் பொதுவான திட்டத்தை இக் கோயிலின் கட்டிடக்கலை பாணி பின்பற்றுகிறது. இந்த மண்டபத்தின் நான்கு திசைகளிலும் *யாளிகளுடன்* (இந்து புராணத்தில் சொல்லப்படும் மிருகங்கள்) மாறி மாறி "கொலோனெட்டுகளின் கொத்துகள்" கொண்ட தூண்களால் உச்சவரம்பு ஆதரிக்கப்படுகிறது. இது ஒவ்வொரு மைய நெடுவரிசைகளிலும் காணப்படுகிறது. இங்கு கொண்டாடப்படும் முக்கிய திருவிழா வைகுந்த ஏகாதசி ஆகும். இத்திருவிழாவிற்கு, ஆயிரக்கணக்கான பக்தர்கள் கோயிலுக்கு வருகின்றனர். இந்த கோயில் புதையல் வேட்டைக்கான அமைப்பை ரிடில் ஆஃப் தி செவன்த் ஸ்டோன் என்ற புத்தகத்தில் வழங்கியது

படத்தொகுப்பு
------------

* பெங்களூரு, கோட்டை வெங்கடரமணா கோயிலில் உள்ள கருவறைக்கு செல்லும் வழியில் காணப்படும் அலங்கரிக்கப்பட்ட  மண்டபம். நடுவில் உள்ள யாளி தூண்கள் மண்டபத்தின் உச்சவரம்பை ஆதரிக்கின்றன.பெங்களூரு, கோட்டை வெங்கடரமணா கோயிலில் உள்ள கருவறைக்கு செல்லும் வழியில் காணப்படும் அலங்கரிக்கப்பட்ட மண்டபம். நடுவில் உள்ள *யாளி* தூண்கள் மண்டபத்தின் உச்சவரம்பை ஆதரிக்கின்றன.
* பெங்களூருவில் உள்ள கோட்டை வெங்கடரமணா கோயிலில் உள்ள மண்டபத்திற்குள் காணப்படும் யாளி  தூண்.பெங்களூருவில் உள்ள கோட்டை வெங்கடரமணா கோயிலில் உள்ள மண்டபத்திற்குள் காணப்படும் யாளி தூண்.
* பெங்களூரில் உள்ள கோட்டை வெங்கடரமணா கோயிலின் ஒரு கோபுரம்.பெங்களூரில் உள்ள கோட்டை வெங்கடரமணா கோயிலின் ஒரு கோபுரம்.
* பெங்களூரு கோட்டை வெங்கடரமணா கோவிலில் உள்ள ஒரு யாளி தூணின் காட்சி. பெங்களூரு கோட்டை வெங்கடரமணா கோவிலில் உள்ள ஒரு யாளி தூணின் காட்சி.

குறிப்புகள்
-----------

1. ↑  S, Bageshree (9 September 2010). "Forgotten, but still holding fort". *The Hindu*.. பார்த்த நாள்: 28 January 2011.
2. ↑  Michell (1995), p. 71
3. ↑  Madhukar, Jayanthi (18 October 2010). "Into B’lore’s underbelly". *Bangalore Mirror*. Archived from the original on 7 October 2011.. பார்த்த நாள்: 29 May 2012.

வெளி இணைப்புகள்
---------------
**ஏக்சல் பிரெடரிக் குரோன்ஸ்டெட்** (*Axel Fredrik Cronstedt*, 23 டிசம்பர் 1722 - 19 ஆகத்து 1765) என்பவர் சுவீடன் நாட்டைச் சேர்ந்த கனிமவியலாளரும், வேதியியலாளரும் ஆவார். இவர் சுரங்கவியல் பணியகத்தில் சுரங்கவியல் நிபுணராக பணிபுரிந்து கொண்டே 1751 ஆம் ஆண்டில் நிக்கல் என்ற தனிமத்தைக் கண்டறிந்தார். குரோன்ஸ்டெட் அதை கூப்பர்நிக்கல் என்று விவரித்தார். நிக்கலுக்கான தாதுப் பொருள் செம்பின் (kupfer) தாதுப்பொருள் போலவே காணப்பட்டதாலும் அதிலிருந்து செம்பைத் தனித்துப் பிரிக்கவியலாத காரணத்தாலும் அவர் இதை கூப்பர்நிக்கல் என்று அழைத்தார். கோபால்ட்டைக் கண்டுபிடித்த ஜார்க் பிராண்ட்டின் மாணவராக குரோன்ஸ்டெட் இருந்தார். நவீன கனிமவியல் நுட்பங்களை உருவாக்கியவர்களில் ஒருவராகவும் இவர் திகழ்ந்தார்.. ஊது குழாயைப் பயன்படுத்துவதில் இவர் ஒரு நடைமுறை ஆய்வுநூல் என்று தனது 1827 ஆம் ஆண்டுக் கட்டுரையில் ஜான் கிரிபின் விவரித்துள்ளார்.

குரோன்ஸ்டெட் 1751 ஆம் ஆண்டில் "ஸ்கீலைட்" என்ற கனிமத்தையும் கண்டறிந்தார். இதற்கு டங்ஸ்டன் எனப் பெயரிட்டார். சுவீடனின் கனமான கல் என்பது இதன் பொருளாகும். இக்கனிமத்தில் இருந்து புதியதாக ஒரு தனிமத்தைப் பிரித்தெடுக்க இயலும் என்று பின்னாளில் காரல் வில்லெம் சீலெ பரிந்துரை செய்தார். இதுதான் தற்பொழுது டங்ஸ்டன் என்று அழைக்கப்படும் தனிமம் ஆகும்.

1753 ஆம் ஆண்டில் இராயல் சுவீடன் அறிவியல் கழகத்தின் உறுப்பினராகத் தேர்ந்தெடுக்கப்பட்டார்.

ஸ்டிபைட் கனிமத்தை ஊதுகுழாய் சுடரின் மூலம் சூடுபடுத்திய பிறகு 1756 ஆம் ஆண்டில் குரோன்ஸ்டெட், சியோலைட் (*zeolite*) என்ற சொல்லை உருவாக்கினார்.

மேற்கோள்கள்
-----------

1. ↑  Nordisk familjebok – Cronstedt: "*den moderna mineralogiens och geognosiens grundläggare*" = "*the modern mineralogy's and geognosie's founder*"

* Gusenius, E M (1969). "Beginnings of greatness in Swedish Chemistry. II. Axel Fredrick Cronstedt (1722-1765)". *Trans. Kans. Acad. Sci.* (அமெரிக்க ஐக்கிய நாடு: Kansas Academy of Science) **72** (4): 476–85. doi:10.2307/3627648. பன்னாட்டுத் தர தொடர் எண்:0022-8443. பப்மெட்:4918973.
* Cheetham, A.K.; Peter Day (1992). *Solid State Chemistry*. Clarendon Press. பன்னாட்டுத் தரப்புத்தக எண்:0-19-855165-7.

வெளி இணைப்புகள்
---------------

* A Practical Treatise on the Use of the Blowpipe by John Griffin, 1827, கூகுள் புத்தகங்கள்
**ஏக்கர்**, பரப்பளவை அளக்க உதவும் ஆங்கில அலகு ஆகும். பெரும்பாலும் நில பரப்பளவை குறிக்க இந்த அலகு பயன்படுகிறது.ஒரு ஏர்ஸ் 2.47 சென்ட் ஆகும்.மேலும் 435.6 சதுர அடி ஒரு சென்ட் அல்லது 40.47 சதுரமீட்டர் ஒரு சென்ட் ,ஒரு ஏக்கர் 100 செண்ட் (அ) 4047 ச.மீ (அ) 43560 ச.அடி ஆகும்.ஒரு ஹெக்டேர் 2.47 ஏக்கருக்கு சமம்.

ஐ.இ வரையறை
----------

ஏக்கர் குறித்த ஐக்கிய இராச்சிய வரையறை அளவீடு அலகுகள் கட்டுப்பாடுகள் 1995 சட்டத்தில் இடம் பெற்றுள்ளது. அதன் படி ஒரு ஏக்கர் என்பது 4 046.856 422 4 மீ² ஆகும். இது, அதே மூலத்தில் உள்ள அடிக்கான வரையறையின் படி, 43 560 சதுர அடிகளுக்கு சமமாகும்.

ஐ.அ வரையறை
----------

ஏக்கர் குறித்த ஐக்கிய அமெரிக்க வரையறை இங்கு பரணிடப்பட்டது 2004-12-04 at the வந்தவழி இயந்திரம் இடம் பெற்றுள்ளது. அதன் படி ஒரு ஏக்கர் என்பது 43,560 சதுர அடிகளுக்கு சமமாகும். எனினும் ஐக்கிய அமெரிக்கா அடிக்கு இரண்டு வரையறைகளை கொண்டுள்ளதால் (*அனைத்துலக அடி* மற்றும் *மதிப்பீடு அடி*) ஏக்கருக்கும் இரண்டு வரையறைகள் உள்ளன:

* *அனைத்துலக ஏக்கர்* என்பது 4 046.856 422 4 மீ²க்கு சமமாகும். இது *அனைத்துலக அடியான* 0.3048 மீட்டரை அடிப்படையாக கொண்டது.
* ஐ.அ *மதிப்பீடு ஏக்கர்* என்பது 4 046.872 61 மீ²க்கு சமமாகும். இது ஐ.அ *மதிப்பீடு அடியான* 1200/3937 மீட்டரை அடிப்படையாக கொண்டது.

தொடர்புடைய நீள அளவுகள்
----------------------

ஏக்கரின் நீளமும் அகலமும் இரண்டு காலாவதியான ஆனால் தொடர்புடைய அளவுகள் ஆகும். அவை,

* 1 ஏக்கரின் நீளம் = 1 பர்லாங், 40 கம்பங்கள், அல்லது 220 கெஜம்
* 1 ஏக்கரின் அகலம் = 1 சங்கிலி, 4 கம்பங்கள், அல்லது 22 கெஜம்

அலகு மாற்றம்
------------

ஒரு அனைத்துலக ஏக்கர் என்பது பின்வருவனவற்றுக்கு துல்லியமாக சமமாகும்:

* 4 046.856 422 4 மீ² (எஸ்.ஐ அலகு)
* 40.468 564 224 ஏர்,
* 0.404 685 642 24 ஹெக்டேர்,
* 43 560 சதுர அடிகள்,
* 4840 சதுர முழங்கள்,
* 160 சதுர பாகங்கள்,அல்லது "பேர்சஸ்கள்"
* 4 ரூட்,
* 1/640 சதுர மைல்,
* 1 பர்லாங் நீளமும் 1 சங்கிலி அகலமும் உடைய செவ்வகத்தின் 10:1 பாகம்.
* 208.71 அடி (63.61 மீ) பக்கமுடைய சதுரத்தின் பரப்பளவு (அண்ணளவாக).

ஒரு சதுர மைல் 640 ஏக்கர்களாகும். ¼ மைல் அகன்ற சதுர நிலப் பரப்பானது 40 ஏக்கர்களாகும். ஒரு புறம் ½ மைல்களைக் கொண்ட ஒரு சதுர நிலப் பரப்பு 160 ஏக்கர்களாகும். ஐக்கிய அமெரிக்க நாடுகளில் நில உச்சவரம்புச் சட்டத்தின் கீழான இதுவே வழமையான நிலப்பரப்பு.

இவற்றையும் பார்க்கவும்
----------------------

* அலகு மாற்றங்கள்
* ஏக்கர்-அடி

வெளி இணைப்புகள்
---------------

* The Units of Measurement Regulations 1995
* NIST Handbook 44 பரணிடப்பட்டது 2004-12-04 at the வந்தவழி இயந்திரம்
**ஏகாம்பரகுப்பம்,** இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் உள்ள ஒரு பெரிய ஊர் ஆகும். இது நகரி மண்டலத்துக்கு உட்பட்டது.

அமைவிடம்
--------

இது ஆந்திர மாநிலத்தின் சித்தூர் மாவட்டத்தில் தமிழகத்தை ஒட்டி அமைந்துள்ளது. இது நகரியில் இருந்து 2 கி.மீ தொலைவிலும், திருப்பதியில் இருந்து 50 கி.மீ தொலைவிலும், திருத்தணியில் இருந்து 15 கி.மீ தொலைவிலும், நாகலாபுரத்தில் இருந்து 35 கி.மீ தொலைவிலும் அமைந்துள்ளது.

நிலப்பரப்பு
-----------

போக்குவரத்து
------------

ஆந்திர அரசுப் பேருந்துகள் இயக்கப்படுகின்றன. சென்னையில் இருந்து திருப்பதிக்கு செல்லும் தொடர்வண்டிகள் ஏகாம்பரக்குப்பத்தின் வழியாக செல்கின்றன.

மக்கள்
------

இது ஆந்திர மாநிலத்திலுள்ள தமிழ் பேசும் மக்களை கொண்ட ஊர். இங்கு வாழும் மக்கள் தமிழ், தெலுங்கு ஆகிய மொழிகளைப் பேசுகின்றனர்.

அரசியல்
-------

பொருளாதாரம்
-----------

இங்கு வாழும் மக்கள் உழவுத் தொழிலை மேற்கொள்கின்றனர். நூற்பாலைகளும் பொருளாதார வளர்ச்சிக்கு பங்காற்றுகின்றன.

அலுவலகங்கள்
-----------

சான்றுகள்
---------

1. ↑   பரணிடப்பட்டது 2014-12-14 at the வந்தவழி இயந்திரம் சித்தூர் மாவட்டத்தில் உள்ள மண்டலங்களும், மண்டல வாரியாக ஊர்களும் - ஆந்திரப் பிரதேச அரசு
**கியுனைஃப்** *(Cunife)* என்பது தாமிரம், நிக்கல், இரும்பு மற்றும் சில நிகழ்வுகளில் கோபால்ட் ஆகிய தனிமங்கள் சேர்ந்து உருவாகும் கலப்புலோகமாகும். சிலவகை கண்ணாடிகளுக்கு இணையான நேரியல் குணக விரிவு மதிப்பைக் கொண்டுள்ளதால் இதை விளக்குகள், வால்வுகள் முதலியவற்றில் பயன்படுத்துகிறார்க்ள். பெர்நிக்கோ கலப்புலோகமும் இதே பண்புகளைக் கொண்டுள்ளது. இதுவொரு காந்தக் கலப்புலோகமென்பதால் காந்தங்கள் தயாரிப்பில் பயனாகிறது. 
கியுனைஃப் கலப்புலோகம் பலநூறு ஒயர்சிடெட் அளவு காந்த நீக்குத்திறன் மதிப்பைப் பெற்றுள்ளது. மற்ற காந்த நீக்குத்திறன் கொண்ட பொருட்கள் கடினமாகவும் நொறுங்கும் தன்மையுடனும் காணப்படுகின்றன. எனவே அவற்றை வடிவமாக்க வார்ப்பிட வேண்டியுள்ளது. கியுனைஃப்பை மெல்லிய கம்பியாக இழுக்கலாம். 5 தோவ் அளவுள்ள மிக மெல்லிய கம்பிகளாக கியுனிஃபை இழுக்கமுடியும் .

* **கியுனைஃப் 1** 60% Cu, 20% Ni, மற்றும் 20% Fe கலந்த கலப்புலோகம்
* **கியுனைஃப் 2** 60% Cu, 20% Ni, 17.5% Fe, மற்றும் 2.5% Co கலந்த கலப்புலோகமாகும்.

மேற்கோள்கள்
-----------

1. ↑  Irvin L. Cooter, Robert E. Mundy, "Cunife wire magnets of small size", *Journal of Research of the National Bureau of Standards*, vol. 59, no. 6, pp. 379-382, December 1957.

புற இணைப்புகள்
--------------

* National Pollutant Inventory - Copper and compounds fact sheet
**கெட்விக் வில்லியம் ரெகோ** (*Hedwig Rego*)(பிறப்பு 16 அக்டோபர் 1937) என்பவர் ஆசிரியர், சமூக ஆர்வலர் மற்றும் பதினொராவது மக்களவையின் (1997) ஆங்கிலோ-இந்திய உறுப்பினர் ஆவார்.

ஆரம்ப கால வாழ்க்கை
------------------

கெட்விக் 1937ஆம் ஆண்டு அக்டோபர் 16ஆம் தேதி ஆந்திரப் பிரதேசத்தின் ஐதராபாத்தில் வில்லியம் ஆண்டனி மைக்கேலுக்கு மகளாகப் பிறந்தார். கோலாப்பூரில் உள்ள சிவாஜி பல்கலைக்கழகம் மற்றும் சிதம்பரம் அண்ணாமலைப் பல்கலைக்கழகம் ஆகியவற்றில் பயின்று முதுகலை மற்றும் இளங்கலை கல்வியியல் பட்டங்களைப் பெற்றார்.

தொழில்
------

1977 முதல் 1997 வரை, ரெகோ பெங்களூரில் உள்ள பிராங்க் அந்தோணி பொதுப் பள்ளியில் மூத்த ஆசிரியராக இருந்தார். 1997ஆம் ஆண்டில், ஆங்கிலோ-இந்தியர்களுக்கு ஒதுக்கப்பட்ட இரண்டு இடங்களில் ஒன்றுக்கு, இந்திய நாடாளுமன்றத்தின் கீழ் அவையான மக்களவைக்கு இவரை அரசு பரிந்துரைத்தது. மக்களவை உறுப்பினராக இருந்த இவர் ஆங்கிலோ-இந்திய சமூகம் தொடர்பான பல பிரச்சனைகளை எழுப்பினார்.

ரெகோ கர்நாடக மாநில சிறுபான்மையினர் ஆணையத்தில் பணியாற்றியுள்ளார். பெங்களூர் மற்றும் ஆங்கிலோ-இந்தியன் கில்ட் போன்ற ஆங்கிலோ-இந்திய நிறுவனங்களுடனும் இவர் ஈடுபட்டுள்ளார்.

தனிப்பட்ட வாழ்க்கை
------------------

ரெகோ சூன் 3, 1963-ல் டென்சில் ரெகோவை மணந்தார். இவர்களுக்கு இரண்டு மகள்கள் மற்றும் மூன்று மகன்கள் உள்ளனர். இவர்கள் பெங்களூரில் வசிக்கின்றனர். ரெகோ மார்பக புற்றுநோயினால் பாதிக்கப்பட்டு மறுவாழ்வு பெற்றவர். இவர் வாழும் நகரத்தில் புற்றுநோய் விழிப்புணர்வு நிகழ்ச்சியின் ஆலோசகராகவும் இருந்துள்ளார்.

மேற்கோள்கள்
-----------

1. 1 2 3 4  "Biographical Sketch: Hedwig Rego". மக்களவை (இந்தியா). 6 November 2017 அன்று பார்க்கப்பட்டது.
2. ↑  "Shrimati Hedwig Michael Rego (Nominated Anglo-Indian)". Parliament of India. 6 November 2017 அன்று பார்க்கப்பட்டது.
3. ↑  "Mark of a true fighter". *Bangalore Mirror*. 30 April 2011.. பார்த்த நாள்: 6 November 2017.
ஏக்தா பரிசத் அலுவலகம், போபால்
**ஏக்தா பரிசத்** (தமிழ்: ஒற்றுமை மன்றம்; ஆங்கிலம்: Ekta Parishad) என்பது நில வள உரிமைகளுக்காக அறவழியில் செயற்படும் குமுக அமைப்புகளின் ஒன்றியம் ஆகும். இது அரச/சமய/சாதி சார்பற்றது, இலாப நோக்கமற்றது. சுமார் 11,000 குமுக அமைப்புகளையும், ஆயிரக்கணகான தனிநபர்களையும் உறுப்பினர்களாகக் கொண்டுள்ளது. இராசகோபால் பி. வி இந்த அமைப்பின் தோற்றுனர் ஆவார்.

நோக்கங்கள்
----------

ஏக்தா பரிசத் அமைப்பு பழங்குடிகளின், நிலமற்ற தொழிலாளர்களின் நில, வள உரிமைகளுக்கான போராட்டங்களை அற வழியில் முன்னெடுப்பதை நோக்கமாகக் கொண்டது. நிலம், நீர், காட்டு, கனிம மற்றும் பிற வள உரிமைகளை அடிப்படை மனித உரிமைகளாக ஏக்தா பரிசத் அணுகிறது. நிலச் சீர்திருத்தம், குறிப்பாக நிலமற்ற விழிம்புநிலை மக்களுக்கு நிலம் வழங்குவது இவர்களின் ஒரு முக்கிய கோரிக்கை ஆகும். இந்த கோரிக்கையை நடுவண் மற்றும் மாநில அரசுகளுக்கு முன்வைத்து மக்கள் மயப்படுத்தப்பட்ட ஒருங்கிணைப்பையும் போராட்டங்களை இது முன்னெடுத்து வருகிறது. காந்திய இலக்கான தன்னிறைவு கொண்ட ஊர்கள் இவர்களின் ஒரு கருத்தியல் இலக்காக அமைகிறது.

வியூகம்: காந்தியவழி அறப்போராட்டம்
---------------------------------

ஏக்தா பரிசத் அமைப்பு மக்கள் மயப்படுத்தப்பட்ட காந்தியவழி அறப் போராட்டக் கொள்கையைக் (சத்தியாக்கிரகம், அகிம்சை) கொண்டுள்ளது. வேரடி அமைப்புகளோடு சேர்ந்தியங்கி, ஒருங்கிணைந்து தனது போராட்டத்தை முன்னெடுத்து, அரசியல் அழுத்தங்களை கீழ் நிலையிலும் மேல் நிலையிலும் உருவாக்கி, அரச கொள்கையிலும் நடைமுறையில் மாற்றங்களைக் கொண்டுவருவதை தனது வியூகமாகக் கொண்டது. மக்களின் ஆற்றல்களை வளர்ப்பதும் (community capacity building), நடுத்தர மற்றும் மாணவர் சமூகங்களின் ஆதரவைப் பெற்றுக்கொள்வதும், ஊடக மற்றும் அனைத்துலக ஒத்துணர்வை பெற்றுக்கொள்வதும் இவர்களின் வியூகங்களில் முக்கியம் பெறுகிறது.

மேற்கோள்கள்
-----------

1. ↑  "Rajagopal and his followers say they are inspired by the example set by Mahatma Gandhi and his ideal of a nation of self-sufficient villages." India's peasant farmers gather for protest march on Delhi

வெளி இணைப்புகள்
---------------

* அதிகாரபூர்வ வலைத்தளம் - (ஆங்கில மொழியில்)
* யுடீயூப் - அதிகாரபூர்வ channel - (ஆங்கில மொழியில்)
**கெட்ட பெறய** (*Geta Beraya*) சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க இசைக்கருவி ஆகும். இது மலையக சிங்கள மக்கள் மத்தியில் காணப்படும் ஒரு மேள இசைக் கருவியாகும். சிங்களவர் மத்தியில் உயர்நிலை, தாழ்நிலை என்ற அடிப்படையில் பிரிவினைகள் காணப்படுகின்றன. உயர்நிலை (உடரட்ட) எனும்போது மலையகப் பகுதிகளில் வாழ்பவர்கள் என்பதைவிட உயர்நிலப் பிரதேசங்களில் வாழ்பவர்கள் என்று கொள்ளப்படுகின்றது. ஏனையோர் தாழ்நிலப் பகுதிகளில் வாழ்பவர்களைக் குறிக்கும்.

உயர்நிலைப் பகுதியில் குறிப்பாக கண்டிப் பகுதியில் வாழக்கூடிய சிங்கள மக்கள் மத்தியில் முக்கியத்துவம் பெற்றுள்ள ஒரு இசைக்கருவியே இந்த கெட பெறய ஆகும். விசேடமாக கண்டி நடனத்துடன் இணைந்ததாக இது காணப்படுகின்றது. கண்டி நடனம் ஆடுகையில் கட்டாயமாக வாசிக்கப்படும் பாரம்பரியமான இசைக்கருவிகளுள் இது முக்கியமானதாகும்.

வடிவம்
------

இம்மேளமானது மத்தியிலிருந்து இரண்டு பக்கமும் குறுகிச் செல்லுகின்ற வடிவத்தைக் கொண்டது. ஆனால், தாழ்நில சிங்கள மக்கள் பயன்படுத்தும் யக் பெறய இவ்வாறு குறுகிச் செல்லும் வடிவத்தையுடையதாக காணப்படமாட்டாது. அது ஒரு உருளை வடிவில் அமைந்திருக்கும்.

தோல்
----

ஆரம்பகாலங்களில் கெ(ட்)ட பெறய மேளத்திற்கு மான் தோலே பெருமளவுக்குப் பயன்படுத்தப்பட்டுள்ளன. தற்போது ஆட்டுத் தோலும் பயன்படுத்தப்படுகின்றது.

தாளநயத்துடன் வாசிக்கப்படும்
---------------------------

கெ(ட்)ட பெறய வாசிக்கப்படும் போது ஒரு தாளநயத்துடன் வாசிக்கப்படுவது குறிப்பிடத்தக்கது. குறிப்பாக நடனத்துடன் இணைந்ததாக இது இருப்பதினால் நடனத்திற்கேற்ற வகையிலே இதன் தாளம் அமைந்திருக்கும். சிங்களவருக்கு மட்டுமே உரித்தான ஒரு இசைக்கருவியாக இது கொள்ளப்படுகின்றது. இதைப் பயன்படுத்துபவர்கள் பெரும்பாலானவர்கள் சிங்களக் கலைஞர்களே.

இவற்றையும் பார்க்கவும்
----------------------

* பறை (சொல்விளக்கம்)

வெளி இணைப்புகள்
---------------

* கெட்ட பெறய பரணிடப்பட்டது 2011-11-08 at the வந்தவழி இயந்திரம்
**கியூரி** (**Curie**) (குறியீடு **Ci**) என்பது கதிரியக்கச் சிதைவில் நொடிக்கு எத்தனை சிதைவுகள் ஏற்படுகின்றன என்னும் அளவைக் குறிக்கும் அலகு. இது அனைத்துலக முறை அலகுகள் *அல்லாத* மெட்ரிக்கு அலகு. இவ்வலகு நோபல் பரிசாளர்கள் மேரி கியூரி, பியர் கியூரி ஆகியோரைப் பெருமைப்படுத்து முகமாக சூட்டப்பட்டது இதனைக் கீழ்க்காணுமாறு வரையறுக்கிறார்கள்:

1 Ci = 3.7 × 1010 கதிரியக்கச் சிதைவுகள் ஒரு நொடிக்கு.
இவ்வலகின் தொடர்ந்த பயன்பாட்டை இப்பொழுது ஊக்குவிப்பதில்லை

ஒரு கியூரி என்பது ஏறத்தாழ ஒரு கிராம் இரேடியம் ஓரிடத்தான் (ஐசோடோப்பு) 226Ra என்பதின் கதிரியக்கச் செயற்பாடு ஆகும்.

கதிரியக்கச் செயற்பாட்டுக்கு அனைத்துலக முறை அலகுகள் வழி வந்த அலகு பேக்குரெல் (குறியீடு: Bq) ஆகும். ஒரு கியூரி என்பது 37 கிகா பேக்குரெல் ஆகும், அதாவது:

1 Ci = 3.7 × 1010 Bq = 37 GBq
அதே போல ஒரு பேக்குரெல் என்பது,

1 Bq ≅ 2.703 × 10−11 Ci ஆகும்.
கதிரியக்கத்தைக் குறிக்கப் பயன்படும் மற்றொரு அலகு *மைக்குரோ கியூரி* (**microcurie**):

1 μCi = 3.7 × 104 சிதைவுகள் ஒரு நொடிக்கு = 2.22 × 106 சிதைவுகள் ஒரு மணித்துளிக்கு
ஒரு கதிரியக்க மருத்துவமுறை இயந்திரம் ஏறத்தாழ 1000 Ci அளவு கதிரியக்கத்தை சீசியம்-137 அல்லது கோபால்ட்டு-60 போன்ற கதிரியக்க ஓரிடத்தான்களில் இருந்து வெளியிடும். இந்த அளவு கதிரியக்கச் செயற்பாடு ஒருசில மணித்துளிகளிலேயே உடலுக்கு மிகவும் தீங்கு தரும் அளவாகும்.

சராசரியான ஒரு மாந்த உடலில் ஏறத்தாழ 0.1 μCi அளவு இயற்கையான பொட்டாசியம்-40 கதிரியக்கச் செயற்பாடு நிகழும்.

மொத்த அளவு கதிரியக்கத்தைக் குறிக்க கியூரி
-----------------------------------------

கியூரிகள் சில நேரங்களில் ஒரு நொடிக்கு ஏற்படும் கதிரியக்கச் சிதைவுகளைக் குறிப்பதற்கு மாறாக கதிரியக்கப் பொருளின் அளைவைக் குறிக்கப் பயன்படுத்துகின்றனர், எடுத்துக்காட்டாக சீசியம்-137 1 Ci. இப்படிச் சொல்லும் பொழுது 1 Ci கதிரியக்கம் உருவாக்கத் தேவைப்படும் அணுக்களின் எண்ணிக்கையைக் குறிக்கும் கதிரியக்கச் சிதைவு வீதத்தைக் கொன்டு இந்த அணுக்களின் எண்ணைக் கணக்கிடலாம்:

N (அணுக்கள்) \* λ (s-1) = 1 Ci = 3.7 × 1010 (Bq)
ஆகவே,

N = 3.7 × 1010 / λ
இதில் λ என்பது அடுக்கேற்ற முறையில் உள்ள படி அல்லது மேலெண் சிதைவைக் குறிக்கும் (s−1).

இவற்றையும் பார்க்கவும்
----------------------

* கைகர் துகள் அளவி

துணைநூல்கள்
-----------

1. ↑  curie - Britannica Online Encyclopedia
2. ↑  Paul W. Frame. "How the Curie Came to Be". 2008-04-30 அன்று பார்க்கப்பட்டது.
3. ↑  Nist Special Publication 811, paragraph 5.2.
ரவி வர்மர் வரைந்த சகுந்தலை ஓவியம்
**சாகுந்தலம்** என்பது காளிதாசரால் இயற்றப்பட்ட சமசுகிருத மொழி நாடக நூல் ஆகும். வட இந்தியாவிலிருந்து சகர்களை விரட்டிய பெருமைக்குரிய குப்தப் பேரரசர் இரண்டாம் சந்திரகுப்தர் எனும் **சந்திரகுப்த விக்கிரமாதித்தியன்** அரசவைக் கவிஞராக திகழ்ந்தவர் காளிதாசர். சகுந்தலா மற்றும் துஷ்யந்தன் காதல் திருமணத்தை விளக்கும் சாகுந்தலம் நாடகத்தில் ஏழு அங்கங்கள் உள்ளன. இதன் உட்பொருள் வியாச மகாபாரதத்தினின்று எடுக்கப்பட்டது. ஆயினும் இலக்கியச் சுவைக்கேற்பச் சில மாறுதல்கள் செய்யப்பட்டன.

சமசுகிருத மொழி சாகுந்தலம் நாடக நூலை உலகின் பல மொழிகளில் மொழிபெயர்க்கப்பட்டுள்ளது. ஆர்தர் டபுள்யு. ரைடர் என்பவர் சாகுந்தலம் நாடகத்தை ஆங்கில மொழியில் மொழி பெயர்த்துள்ளார்.

பிரபல கலாசாரத்தில்
------------------

காளிதாசரின் சாகுந்தலம் நாடகம், தமிழ், இந்தி மற்றும் மலையாள மொழிகளில் திரைப்படங்களாக வெளி வந்துள்ளது.

இதனையும் காண்க
--------------

* சகுந்தலா
* துஷ்யந்தன்

மேற்கோள்கள்
-----------

1. ↑   Arthur W. Ryder தந்த முழு மொழிபெயர்ப்பு
2. ↑   சகுந்தலை – 1940, தமிழ் திரைப்படம்]
3. ↑  சாகுந்தலா (1943 - இந்தி)திரைப்படம்
4. ↑  Shakuntala (film) – சாகுந்தலம் 1965 - மலையாளத் திரைப்படம்

வெளி இணைப்புகள்
---------------

* இலக்கியத்தில் சிறந்தது நாடகமே!

| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**அபிடோஸ்** (*Abydos (Hellespont)*, பண்டைக் கிரேக்கம்: Ἄβυδος, இலத்தீன்: *Abydus* ) என்பது மைசியாவின் ஒரு பழங்கால நகரம் மற்றும் கிறித்துவ ஆயரின் தலைமையகமாக இருந்த இடமாகும். இது ஹெலஸ்பாண்டின் ஆசிய கடற்கரையில் (தார்தனெல்சு நீரிணை), பண்டைய நகரமான செஸ்டோசுக்கு எதிரே மற்றும் துருக்கியில் உள்ள சானக்கலே நகருக்கு அருகில் உள்ள நாரா பர்னு ப்ரோமென்ட்டரியில் அமைந்துள்ளது. அபிடோஸ் சு. கிமு 670 களில் நீரிணையில் மிகக் குறுகிய இடத்தில்,  ஐரோப்பாவிற்கும் ஆசியாவிற்கும் இடையிலான பிராந்திய முக்கியத்துவம் வாய்ந்த முக்கிய இடங்களில் ஒன்றாக இருந்தது. இதன் முக்கியத்துவம் 13 ஆம் நூற்றாண்டுவரை நீடித்ததாக தெரிகிறது.  14 ஆம் நூற்றாண்டின் முற்பகுதியில் அபிடோஸ் நகரம் கைவிடப்பட்டது. 

அபிடோசானது கிரேக்கத் தொன்மவியலில், ஹீரோ மற்றும் லியாண்டரின் தொன்மங்களில் லியாண்டரின் இருப்பிடமாக கூறப்படுகிறது.  12 ஆம் நூற்றாண்டின் எழுத்தாளரான தியோடர் ப்ரோட்ரோமோஸ் எழுதிய புதினமான *ரோடந்தே அண்ட் டோசிக்கிள்சில்* இந்த நகரம் குறிப்பிடப்பட்டுள்ளது.

தொல்லியல்
---------

1675 ஆம் ஆண்டில், அபிடோசின் தளம் முதன்முதலில் அடையாளம் காணப்பட்டது. பின்னர் ராபர்ட் வூட், ரிச்சர்ட் சாண்ட்லர், ஜார்ஜ் கோர்டன் பைரன் போன்ற ஏராளமான பாரம்பரிய கலைஞர்கள் மற்றும் பயணிகள் பார்வையிட்டனர்.  நகரின் அக்ரோபோலிஸ் துருக்கியில் மால் டெப் என்று அழைக்கப்படுகிறது. 

நகரம் கைவிடப்பட்டதைத் தொடர்ந்து, அபிடோசின் இடிபாடுகள் கிபி 14 முதல் 19 ஆம் நூற்றாண்டு வரை கட்டுமான மூலப் பொருட்களுக்காக உடைத்து எடுக்கபட்டன.  மேலும் இங்கிருந்த சுவர்கள் மற்றும் கட்டிடங்களின் எச்சங்கள் குறைந்தபட்சம் 19 ஆம் நூற்றாண்டு வரை தொடர்ந்து பதிவாகியுள்ளன. இருப்பினும், சிறிய எச்சங்கள் எஞ்சியுள்ளது. 20 ஆம் நூற்றாண்டின் முற்பகுதியில் தடைசெய்யப்பட்ட இராணுவ மண்டலமாக இப்பகுதி அறிவிக்கப்பட்டது, இதனால் சிறிய அளவில் கூட அகழ்வாயுவுகள் நடைபெறவில்லை.

குறிப்புகள்
-----------

1. ↑  Abydos is placed either within Mysia, or the Troad.

**அடிக்குறிப்புகள்**

1. 1 2  Hansen & Nielsen (2004), p. 993
2. 1 2  Leveniotis (2017), pp. 13-14
3. ↑  For Abydos within Mysia, see

	* Grainger (1997), p. 675
	* Allen & Neil (2003), p. 189
	* Bean (1976), p. 5
4. ↑  Kazhdan (1991) "Kallipolis" (A. Kazhdan), pp. 1094–1095
5. ↑  Hopkinson (2012)
6. ↑  Kazhdan & Wharton (1985), p. 202
7. 1 2  Gunter (2015), p. 1
8. ↑  Bean (1976), p. 5
9. ↑  Leveniotis (2017), p. 3
10. ↑  *Archivum Callipolitanum II*. A Catalogue of Ancient Ports and Harbours
**திருமுருகாற்றுப்படை பரிதியார் உரை** 15 ஆம் நூற்றாண்டில் தோன்றிய நூல்.  திருமுருகாற்றுப்படைக்கு நச்சினார்க்கினியர், பரிமேலழகர், உரையாசிரியர், கவிப்பெருமாள் , பரிதியார் முதலான பலர். ஒரு நூல் 'திருமுருகாற்றுப்படை உரைக்கொத்து' என்னும் பெயரில் வெளிவந்துள்ளது. வேலம்பாளையம் வித்துவான் வே. ரா. தெய்வசிகாமணிக் கவுண்டருக்குக் கிடைத்த ஏட்டின் துணை கொண்டு காசிமடத்தார் இதனை வெளியிட்டுள்ளனர். 

இதில் காணப்படும் பரிதியார் உரையின் நடையையும், தன்மையையும் நோக்கும்போது இந்த உரை திருக்குறளுக்கு உரை எழுதிய பரிதியார் எழுதிய உரையே எனக் கொள்வதற்குத் தடை ஏதும் இல்லை. பரிதியாரின் திருமுருகாற்றுப்படை உரை நூலில் உள்ள சிறப்புப் பாயிரம்

நக்கீரர் செய்த நன் முருகாற்றுப்படைக்குத்  

தக்க உரை சொன்ன தகுதியான் - மிக்கு உலகில்  

பன்னூல் அறிந்த பரிதி மறைப் புலவன்  

தொன்னூல் அறிவால் துணிந்து.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 84.
2. ↑  இளம்பூரணர்
3. ↑  பரிதியார் என்பவரே போலும் என்னும் குறிப்பினை மு. அருணாசலம் தந்துள்ளார்
**தமிழகக் கலைகள்** என்பது, தமிழ்நாட்டில் வளர்ச்சியடைந்த பல்வேறு கலைகள் பற்றி எடுத்துக்கூறும் ஒரு நூல் ஆகும். இந்நூலை வரலாற்றாளரும், தமிழறிஞருமான மா. இராசமாணிக்கனார் எழுதியுள்ளார். இந்நூலின் முதற் பதிப்பு 1959 ஆம் ஆண்டு சாந்தி பதிப்பகத்தால் வெளியிடப்பட்டது. இதன் மறுபதிப்பை 2009 ஆம் ஆண்டில் புலவர் பதிப்பகத்தினர் வெளியிட்டனர், 2019 இல் வர்த்தமானன் பதிப்பகத்தால் வெளியிடப்பட்டது.[]

நோக்கம்
-------

இளங்கலை, முதுகலைப் பட்டப்படிப்புகளுக்கு 'தமிழக வரலாறும் பண்பாடும்' என்னும் புதிய பாடம் அறிமுகப் படுத்தப்பட்ட போது அதைக் கற்பிப்பதற்குத் தனி நூல் எதுவும் இருக்கவில்லை. இப்பாடத்துள் அடங்கிய தமிழகக் கலைகள் என்னும் பகுதியைக் கற்பதற்கு மாணவர்களுக்கு உதவுவதையும், தமிழார்வம் கொண்ட பொதுமக்களுக்குப் பயன்படுவதையும் நோக்கமாகக் கொண்டு இந்நூல் எழுதப்பட்டதாகத் தெரிகிறது.

உள்ளடக்கம்
----------

தமிழகத்தின் கலைகளுள் பதினொரு வகைக் கலைகள் இந்நூலில் எடுத்தாளப்பட்டுள்ளன. இந்நூல் பின்வரும் 12 பிரிவுகளாகப் பிரிக்கப்பட்டுள்ளது.

1. கலைகள்
2. கட்டடக்கலை
3. ஓவியக்கலை
4. சிற்பக்கலை
5. வார்ப்புக்கலை
6. இசைக்கலை
7. நடனக்கலை
8. நாடகக்கலை
9. மருத்துவக்கலை
10. சமயக்கலை
11. தத்துவக்கலை
12. இலக்கியக்கலை

மேற்கோள்கள்
-----------

1. ↑  இராசமாணிக்கனார், மா. 2009, பக். 4.
2. ↑  இராசமாணிக்கனார், மா. 2009, பக். 8.

உசாத்துணைகள்
------------

* இராசமாணிக்கனார், மா. *தமிழகக் கலைகள்*, புலவர் பதிப்பகம், சென்னை, 2009.

இவற்றையும் பார்க்கவும்
----------------------

* மா. இராசமாணிக்கனார்
**சிறீராம் பஞ்சு**, சென்னை உயர் நீதிமன்ற மூத்த வழக்கறிஞரும், சிக்கலான பல பெருநிறுவனங்களின் வழக்குகளை, நீதிமன்றத்திற்கு வெளியில் வைத்து சமரசம் செய்து தீர்த்து வைக்கும் ஆற்றல் படைத்தவர் ஆவார். மூத்த வழக்கறிஞரான இவர், நீதி மற்றும் சட்ட விஷயங்களுடன் மத்தியஸ்த பேச்சுவார்த்தையை அணுகுவதில் திறமையானவர் என பெயர் பெற்றவர். மத்தியஸ்தம் தொடர்பான 2 நூல்களை எழுதியுள்ளார். பல ஆண்டுளாக மத்தியஸ்தம் மூலம் வழக்குகளுக்கு தீர்வு காண்பதில் உச்ச நீதிமன்றத்துக்கு உதவி வருகிறார்.

ராம ஜென்ம பூமி சமரசக் குழு உறுப்பினராக
--------------------------------------

முதன்மைக் கட்டுரை: இராம ஜென்ம பூமி சமசரக் குழு
முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா தலைமையிலான சர்ச்சைக்குரிய ராம ஜென்ம பூமி (அயோத்தி) சமரசக் குழுவின் உறுப்பினர்களாக சிறீராம் பஞ்சு மற்றும் ஸ்ரீ ஸ்ரீ ரவிசங்கர்வை, இந்திய உச்சநீதிமன்றம் நியமித்துள்ளது. இந்த சமரசக்குழு இராம ஜென்ம பூமி பிணக்குகள் குறித்த பேச்சுவார்த்தைகள் இரகசியமாக அறைக்குள் வைத்து விசாரித்து, எட்டு வாரங்களுக்குள் அறிக்கையை உச்சநீதிமன்றத்திற்கு சமப்ப்பிக்க வேண்டும். இச்சமரசப் பேச்சு வார்த்தைகள் தொடர்பான செய்திகள் ஊடகங்கள் வெளியிட உச்சநீதிமன்றம் தடை செய்துள்ளது.

இதனையும் காண்க
--------------

* ராம ஜென்ம பூமி

மேற்கோள்கள்
-----------

1. ↑  SC sends Ayodhya dispute for mediation in camera
2. ↑  mediation for Ayodhya dispute
3. ↑  அயோத்தி வழக்கில் நியமிக்கப்பட்ட மத்தியஸ்தர்கள்

வெளி இணைப்புகள்
---------------

* சிறீராம் பஞ்சுவின் வலைதளம் பரணிடப்பட்டது 2019-09-16 at the வந்தவழி இயந்திரம்
**அபித் உசேன்** (26 டிசம்பர் 1926 - 21 ஜூன் 2012) ஓர் இந்திய பொருளாதார நிபுணர், அரசு ஊழியர் மற்றும் இராஜதந்திரி. 1990 முதல் 1992 வரை அமெரிக்காவிற்கான இந்தியா தூதராகவும், 1985 முதல் 1990 வரை திட்ட குழு ஆணையத்தில் உறுப்பினராகவும் இருந்தார்.

தனிப்பட்ட வாழ்க்கை
------------------

உசேன் "*இந்திய துணைக் கண்டத்தில் சீன-இந்திய மோதல் மற்றும் சர்வதேச அரசியல்*" (1977) என்ற புத்தகத்தின் ஆசிரியரான திரிலோக் கார்க்கியை மணந்தார். இவர்களுக்கு மூன்று குழந்தைகள் உள்ளனர். இவரது சகோதரர் நடிகரும், மைம் கலைஞருமான இர்ஷாத் பஞ்சாதன் ஆவார். இவர் ஜெர்மன் திரைப்படமான *டெர் சுஹ் டெஸ்* மனிடூவில் நடித்தார். டாக்டர் ஹுசைன் தனது சொந்த ஊரான ஹைதராபாத்தில், (அப்போதைய ஹைதராபாத் மாநிலத்தில்) வளர்ந்தார். இவர் 1942 இல் அங்குள்ள நிஜாம் கல்லூரியில் பயின்றார்.

விருதுகள்
---------

1988 ஆம் ஆண்டில் ஹுசைன் இந்தியாவின் உயரிய விருதான பத்ம பூஷன் வழங்கப்பட்டது.

குறிப்புகள் மற்றும் குறிப்புகள்
-------------------------------

1. ↑  "Peers lavish praise on Abid Hussain". The Hindu. 9 July 2012. .
2. ↑  "Abid Hussain passes away". The Hindu. 21 June 2012. .
**தமிழக வறட்சி 2016–17** (*2016–17 Drought in Tamil Nadu*) தமிழ்நாட்டு விவசாயிகளின் பேரிடராகத் திகழ்கிறது. தமிழ்நாட்டில் கடந்த 140 ஆண்டுகளில் இல்லாத அளவிற்கு மிக மோசமான மழைப்பொழிவால் இது நிகழ்ந்தது. தமிழ்நாட்டிற்கு மழை தரக்கூடிய பருவமான வடகிழக்குப் பருவக்காற்றுக் காலம் மிகக்குறைவான மழைப்பொழிவை மட்டுமே தந்ததால் விவசாயிகளின் தேவைகள் தணிக்கப்படவில்லை.

வடகிழக்குப் பருவக்காற்று
------------------------

கடந்த 140 ஆண்டுகளில் இல்லாத மோசமான மழைப்பொழிவை 2016ஆம் ஆண்டு தமிழ்நாடு எதிர்கொண்டது. தமிழ்நாட்டின் ஆண்டு சராசரி மழைப்பொழிவு சிறிது சிறிதாகக் குறைந்து 2016 இல் 62% ஆனது. வடகிழக்குப் பருவமழை ஆங்காங்கே சில இடங்களில் மட்டுமே பொழிந்தது. 2016 இல் இந்திய மாநிலங்களின் பற்றாக்குறையில் அதிக அளவு பற்றாக்குறையாக 82% தமிழ்நாட்டில் பதிவு செய்யப்பட்டது.

தமிழ்நாட்டின் கருகிய பயிர்கள்
-----------------------------

நீா்ப்பாசனத் தேவையைவிக்ட குறைந்த மழைப்பொழிவு ஏற்படும் காலங்களில் தமிழ்நாட்டின் வேளாண்மை இடிபோன்ற அடியை எதிர்கொண்டது. காவிாி நதிநீா் சா்ச்சையும் நீா்ப்பாசனத்திற்குாிய ஓர் வழியான காவிாியின் துணையாறுகளில் நீா்வரத்து இல்லாததும் தமிழக விவசாயிகளுக்கு மிகப்பாிய சிக்கலானது. இலட்சக்கணக்கான எக்டேர் நிலப் பயிா்கள் கடுமையாகத் கருகின. தமிழ்நாட்டில் முன்னெப்போதும் இல்லாத மோசமான அறுவடை இவ்வாண்டு ஏற்படும் எனக்கூறப்படுகிறது.

மேற்கோள்கள்
-----------

1. ↑  "NE Monsoon Worst In 140 Years, 144 Farmers Dead, Tamil Nadu Declares Drought". IndiaSpend. 2017-01-10. 2017-01-28 அன்று மூலம் பரணிடப்பட்டது. 2017-02-23 அன்று பார்க்கப்பட்டது.
2. ↑  "Northeast Monsoon to end on deficit note for Tamil Nadu". Skymet Weather. 2016-12-21. 2017-02-23 அன்று பார்க்கப்பட்டது.
3. ↑  "Tamil Nadu declares drought as 144 farmers die amid worst North East monsoon in 140 years". *Firstpost.com*. 2017-02-23 அன்று பார்க்கப்பட்டது.

* Watch: Why Farmers Are Protesting With Human Skulls at Jantar Mantar
**அணைவுச் சேர்மம்** (Coordination Compound) என்பது நிறைவுற்றதாகத் தோற்றமளிக்கும் வெவ்வேறு மூலக்கூறுகளின் சேர்க்கையினால் உருவாகும் சேர்மமாகும். இச்சேர்மமானது தனது தனித்துவத்தை திண்ம நிலையிலும், திரவ நிலையிலும் தக்க வைத்துக் கொள்ளும் தன்மை உடையது. மற்றொரு வகையான வரையறையானது, லூயி அமிலமும், லூயி காரமும் இணைந்து பெறப்படும் சேர்மங்கள் அணைவுச் சேர்மங்கள் எனவும், அவை தாம் பெற்றுள்ள அயனிகளைக் கரைசலில் தருவதில்லை எனவும் கூறுகிறது. அணைவுச் சேர்மம் என்பது ஒரு மைய உலோக அணுவையும், அதைச் சூழ்ந்துள்ள ஈனிகள் என்றழைக்கப்படும் அலோக அணுக்கள், அல்லது தொகுதிகள் ஆகியவற்றுடன் ஈதல் சகப்பிணைப்பு அல்லது ஈந்திணைப் பிணைப்பினைக் கொண்டுள்ள வேதியியல் அமைப்புகளைக் கொண்டுள்ள வேதிச் சேர்மமாகும்.

அனணவுச் சேர்மங்களின் தன்மை
--------------------------

ஒரு எதிர்மின் அணைவுச் சேர்மத்தில் ஒரு எதிர்மின் அணைவு அயனியும், ஒரு நேர்மின் எளிய அயனியும் உள்ளன.
ஒரு நேர்மின் அணைவுச் சேர்மத்தில் ஒரு நேர்மின் அணைவு அயனியும், ஒரு எதிர்மின் எளிய அயனியும் உள்ளன.
சில அணைவுச் சேர்மங்களி் நேர்மின் மற்றும் எதிர்மின் அயனிகள் அணைவு அயனிகளாவே உள்ளன

மேற்கோள்கள்
-----------

1. ↑
2. ↑